58691032f72416933a736d90b8ca2250
Τι πρέπει να προσέξεις σε μία ανακαίνιση μπάνιου;
-------------------------------------------------


douleutaras.gr
2021.17

Η ανακαίνιση μπάνιου μπορεί να βελτιώσει τόσο την καθημερινότητά σου όσο και να **αυξήσει την αξία του ακινήτου σου.** Ωστόσο, είναι μια αρκετά **δαναπηρή διαδικασία** και θα πρέπει να αποφασίσεις εξαρχής το διαθέσιμο ποσό που θες να ξοδέψεις. Σε γενικές γραμμές η απόσβεση μπορεί να γίνει σε μερικά χρόνια και κυμαίνεται μεταξύ 60%-85% του τελικού ποσού που θα δώσεις για την ανακαίνιση μπάνιου.  

  

Μία ανακαίνιση μπάνιου μπορεί να είναι είτε **ολική** είτε **μερική** και αυτό μπορεί να καθοριστεί από τον διαθέσιμο προϋπολογισμόσου.   

Αν δεν έχεις μεγάλο budget καλό θα ήταν να εστιάσεις στο βάψιμο του μπάνιου και να αμελήσεις τις υπόλοιπες εργασίες. Ανοιχτά, γήινα χρώματα μπορούν να κάνουν ένα μικρό μπάνιο να δείχνει μεγαλύτερο. Σε αντίθετη περίπτωση, μπορείς να συμπεριλάβεις κι άλλες μεγαλύτετρες εργασίες όπως η αποξήλωση παλαιών ειδών υγιεινής και ηλεκτρολογικών-υδραυλικών εγκαταστάσεων.  

  

Αναλυτικά τα σημεία που χρειάζεται να προσέξεις σε μία ανακαίνιση μπάνιου:


### **1. Δάπεδο - Πλακάκια**


Το κυριότερο που πρέπει να προσέξεις στην επένδυση του δαπέδου είναι, αρχικά, το υλικό. Το υλικό του πατώματος πρέπει πάντα να **αποτρέπει την εισχώρηση του νερού,** τόσο στο πάτωμα όσο και στον τοίχο. Επίσης, θα πρέπει να είναι ανθεκτικό στην υγρασία ώστε να μην ευνοείται η ανάπτυξη μυκήτων και βακτηρίων. Για αυτό, μπορείς να επιλέξεις **κεραμικά πλακίδια** που ικανοποιούν αυτές τις ανάγκες. 


### **2. Χρώμα**


Η πρώτη επιλογή χρώματος τοίχου στην ανακαίνιση μπάνιου είναι σταθερά το λευκό. Το λευκό συμβολίζει την καθαριότητα και ταιριάζει με όλα τα στυλ και τα χρώματα. Μπορείς να το συνδυάσεις με το μαύρο και το γκρι. Αν έχεις βαρεθεί βέβαια τις κλασσικές προτάσεις μπορείς να επιλέξεις κάτι πιο φωτεινό, όπως ανοιχτό θαλασσί.


### **3. Έπιπλα μπάνιου**


Η μοντέρνα διακόσμηση του μπάνιου απαιτεί τη χρήση φυσικών υλικών ώστε να είναι επιτυχημένη. Το ξύλο εξακολουθεί να βρίσκεσαι στην κορυφή των προτιμήσεων για όσους επιθυμούν να ανακαινίσουν το μπάνιο τους, ενώ αρκετοί είναι αυτοί που έχουν επιλέξει το φυσικό ακατέργαστο ξύλο για τα έπιπλα. Μια νέα τάση στον χώρο του μπάνιου φαίνεται πως είναι τον τελευταίο καιρό τα “εναέρια” ντουλάπια, τα οποία είναι εντοιχισμένα.


### **4. Ντουζιέρα - Μπανιέρα**


Οι [ντουζιέρες](https://www.douleutaras.gr/bsdir/anakainisi-spitiou/xtisti-ntouziera/), τα τελευταία χρόνια, προτιμώνται περισσότερο από τις μπανιέρες κατά τη διάρκεια ανακαινίσεων καθώς καταλαμβάνουν λιγότερο χώρο και διευκολύνουν κατά πολύ τη διαδικασία της καθαριότητας. Μάλιστα, μπορείς να επιλέξεις διάφανη ντουζιέρα που όχι μόνο είναι ιδιαίτερα καλαίσθητη και μοντέρνα, αλλά παράλληλα κάνει το χώρο να δείχνει μεγαλύτερος. 


### **5. Γυψοσανίδα**


Υπάρχουν αμέτρητες κατασκευές από γυψοσανίδα. Για παράδειγμα, μπορείς να προσθέσεις ράφια ή να αλλάξεις ολόκληρη τη διαρρύθμιση του χώρου με μια απλή κατασκευή. Οι γυψοσανίδες προσφέρουν τόσες πολλές επιλογές, κάνοντας τον χώρο σου περισσότερο λειτουργικό. 



e18795963ddd10894c80066fa488be81
Πώς θα οργανώσεις σωστά την ανακαίνιση μικρού μπάνιου;
------------------------------------------------------


douleutaras.gr
2021.17

### **1. Επίλεξε μίνιμαλ είδη υγιεινής**


Ο οβάλ νιπτήρας είναι η ιδανική επιλογή για ένα μικρό μπάνιο. Σε αντίθεση με τους τετράγωνους, οι οβάλ αφήνουν περισσότερο ελεύθερο χώρο για τοποθετήσεις χρήσιμα αντικείμενα, όπως είναι οι οδοντόβουρτσες και τα σαπούνια. Μάλιστα, μπορείς να χρησιμοποιήσεις το έπιπλο κάτω από τον νιπτήρα για να δημιουργήσεις χρήσιμο αποθηκευτικό χώρο. Καλό θα ήταν, επίσης, να διαλέξεις έναν νιπτήρα με λεπτή βάση, ώστε να εξοικονομήσεις ακόμα περισσότερο χώρο.


### **2. Συνδύασε επαρκή φωτισμό και καθρέφτες**


Ο καθρέφτης ήταν, είναι και θα είναι ένα στοιχείο απόλυτα συνδεδεμένο με το χώρο του μπάνιου και δεν πρέπει να λείπει, τόσο από πρακτική όσο και από αισθητική άποψη. Σκέφτεσαι ποιο μπορεί να είναι το κατάλληλο μέγεθος για το μικρό μπάνιο σου; Ίσως να φαίνεται παράδοξο, αλλά όσο μικρότερο είναι το μπάνιο, τόσο μεγαλύτερος θα πρέπει να είναι ο καθρέφτης.


### **3. Προτίμησε διαφορετικά μοτίβα στα πλακάκια για το πάτωμα και τους τοίχους.**


Ένα τόσο απλό κόλπο μπορεί να αλλάξει ριζικά την εμφάνιση ενός μικρού μπάνιου. Τα κάθετα πλακάκια οδηγούν το βλέμμα σταδιακά προς το ταβάνι, κάνοντας το μπάνιο να μοιάζει ψηλότερο. Αμέσως, προστίθενται πόντοι που δίνουν την αίσθηση της ευρυχωρίας στο μικρό σου μπάνιο.


### **4. Τοποθέτησε χτιστή ντουζιέρα αντί για μπανιέρα**


Μια χτιστή ντουζιέρα ενδείκνυται για ένα μικρό μπάνιο καθως θα εξοικονομήσεις χώρο. Μπορείς να τοποθετήσεις χτιστή ντουζιέρα με γυάλινη πόρτα  ή να επιλέξεις μια καμπίνα ντουζ με διάφανο περίβλημα. 
### **5. Έλεγξε για τυχόν υδραυλικές και ηλεκτρολογικές εργασιες**


Χρειάζεται να ξέρεις ότι οποιαδήποτε αλλαγή στις υπάρχουσες ηλεκτρολογικές ή υδραυλικές εγκαταστάσεις απαιτεί επιπλέον εργασίες. Μάλιστα, οι εργασίες αυτές είναι αρκετά δαπανηρές και δύσκολα μπορούν να πραγματοποιηθούν ξανά στο άμεσο μέλλον καθώς απαιτούν πολλές διορθωτικές αλλαγές αλλά και χρήματα. 
